นอนทับยุงตายเลือดอห้งกลังติดหน้า ตื่นมาพึ่ง้เห็นมียาฆ่าเชื้อโรคไหมคะ ขอบค่ะ
สวัสดีค่ะ หากผิวหนังบริเวณที่ยุงแห้งตายติดอยู่ ไม่ได้มีบาดแผล ก็จะไม่ได้ทำให้ติดเชื้ออะไรค่ะ ดังนั้นจึงไม่จำเป็นต้องทายาฆ่าเชื้อหรือรับประทานยาฆ่าเชื้อแต่อย่างใดค่ะ เพียงแค่ล้างทำความสะอาดผิวหนังด้วยการฟอกสบู่แล้วล้างออกด้วยน้ำเปล่าก็เพียงพอแล้วค่ะ เพราะแม้ตัวยุงจะมีเชื้อแบคทีเรีย เชื้อไวรัสหรือเชื้อราติดอยู่ก็ตาม แต่ผิวหนังของเราที่ปกติดี ก็จะมีระบบป้องกันไม่ให้เชื้อโรคเข้าสู่ร่างกายภายในและไปก่อโรคได้ค่ะอย่างไรก็ตาม หากยุงได้กัดเรา อาจมีโอกาสในการเกิดโรคบางอย่างได้ เช่น ไข้เลือดออก โรคมาลาเรีย (ไข้จับสั่น) ไข้ปวดข้อ (ชิคุนกุนย่า) ไข้สมองอักเสบ โรคเท้าช้าง เป็นต้น ดังนั้น ควรสังเกตอาการ ว่ามีอาการผิดปกติอะไรหรือไม่ ซึ่งอาการผิดปกติที่สำคัญคือ การมีไข้สำหรับการป้องกันไม่ให้เกิดโรคเหล่านี้ โดยปกติ ไม่มีคำแนะนำในการทานยาเพื่อป้องกัน ยกเว้นในกรณีที่ต้องเข้าไปอยู่ในพื้นที่ที่มีการระบาดของโรคมาลาเรียรุนแรง ที่อาจพิจารณาทานยาเท่านั้น ส่วนโรคอื่นๆ ไม่มียาสำหรับป้องกันค่ะ